open-index/open-wikipedia-markdown huggingface dataset:
Anneli Tuominen

**Hilkka Liisa Anneli Tuominen** (s. 12. marraskuuta 1954 Hämeenkyrö) on suomalainen juristi ja ekonomi. Hän on palvellut Finanssivalvonnan eri tehtävissä 25 vuotta, viimeksi Finanssivalvonnan johtajana vuodesta 2009. Euroopan keskuspankki nimitti Tuomisen valvontaneuvostonsa jäseneksi viisivuotiselle kaudelle, ja hän aloittaa uudessa tehtävässä kesällä 2022.

Tuominen on työskennellyt aiemmin Lontoossa Union Bank of Finland Ltd:ssä 1986–1990 ja Suomen Yhdyspankissa pankinjohtajana 1991–1996. Rahoitustarkastuksen palveluksessa hän oli 1996–2007 apulaisjohtajana ja markkinavalvontaosaston osastopäällikkönä ja 2007–2008 johtajana.

Finanssivalvonnan johtajan virkakausi on viiden vuoden mittainen, ja hänen kolmas virkakautensa alkoi helmikuussa 2019 mutta päättyi jo kesäkuussa 2022. Hänen seuraajakseen valittiin Tero Kurenmaa.

Tuominen valmistui ekonomiksi 1976, oikeustieteen kandidaatiksi 1979 ja varatuomarin arvonimen hän sai 1981. Hän aloitti Tampereen raastuvanoikeuden vs. oikeusneuvosmiehenä 1979, Helsingin Osakepankkiin hän siirtyi 1979, Suomen Yhdyspankkiin 1986. Rahoitustarkastuksen apulasjohtaja hänestä tuli 1996 ja johtaja 2007.

## Lähteet
Dargol

**Dargol** on Nigerin sivujoki Burkina Fasossa ja Nigerissä. Sen pituus on 212 kilometriä ja valuma-alueen laajuus 7&nbsp;200 neliökilometriä.

Joki virtaa Liptakon alueelta kohti itää. Se laskee Nigeriin lähellä Gothèyeta. Tärkein sivujoki on Téran jälkeen Dargoliin yhtyvä Tilim.

Dargolin virtaus on hyvin heikko, ja vain pieni osa sen vesimäärästä päätyy Nigerjokeen. Keskimääräinen virtaus Kakassin mittauspaikalla oli 5,0 kuutiometriä sekunnissa vuosina 1957–1978. Joulukuusta toukokuuhun joki on yleensä täysin kuiva.

Dargol on myös Téran departementtiin kuuluva kunta.

## Lähteet
Juha Mäntylä

**Juha Mäntylä** (s. 1979 Merikarvia) on suomalainen kirjailija. Hän asuu Lapualla.

## Tuotanto

Mäntylä on kirjoittanut rikoskirjallisuutta ja lastenkirjallisuutta.
Mäntylä on toimittanut myös Reuna-kustantamon Joulukalenteri-kirjat: *24 jännitystarinaa,* *Lusijan tarinoita*, *Joku voi tulla ikkunan taa*, *Pukin pimeä puoli*, *Tapahtui näinä päivinä* sekä *Hotelli Sylvia.*

### Kaunokirjalliset teokset
* 
* Pupulaakson tarinoita, 2011
* Dekkarikirjailijan kuolema, 2012
* 
* 
* 
* Häivähdyksiä, 2017
* Olet valoni, Audrey, 2018
* Pyrypallon taikaa, 2018
* Tonnelot ja vuodenajat (kuvitus: Harri István Mäki), 2019
* Kuka tahansa osaa lentää (kuvitus: Sissi Ramstedt), 2019
* Hetkiä (+Sissi Ramstedt), 2019
* Nenälän tarinoita: Kadonnut vasara (+Matias Mäntylä) (kuvitus: Harri István Mäki), 2020
* Pyrypallon taikaa 2, 2020
* Tonnelot ja suuri seikkailu (kuvitus: Harri István Mäki), 2021
* Pyrypallon taikaa 3, 2021
* Nenälän tarinoita: Luokkaretkellä (+Matias Mäntylä) (kuvitus: Harri István Mäki), 2021
* Lilli ja villi polkupyörä (kuvitus: Kristiina Mäkimattila), 2022
* Nenälän tarinoita: Jalkapallon kuningas (+Matias Mäntylä) (kuvitus: Harri István Mäki), 2022
* Pyrypallon taiat, 2022
* Tonnelot ja kadonnut avaruuslaama (kuvitus: Harri István Mäki), 2023
* Lilli ja villi koiranpentu (kuvitus: Kristiina Mäkimattila), 2023
* Hirviöjärven kesäleiri (kuvitus: Harri István Mäki), 2023
* Tonnelot ja suuri meriseikkailu (kuvitus: Harri István Mäki), 2024
* Lilli ja villi mummola (kuvitus: Kristiina Mäkimattila), 2024
* Hirviöjärven syysleiri (kuvitus: Harri István Mäki), 2024
* Tonnelot ja vaarallinen kuusenhakumatka (kuvitus: Harri István Mäki), 2025
* Lilli ja villi huvipuisto (kuvitus: Kristiina Mäkimattila), 2025

;
;Teemu Jurkan tutkimuksia
* 
* 
* 
* 

### Käännökset
* 2021 Sassikud ja aastaajad (viro) (alk. Tonnelot ja vuodenajat, 2019), Lector Publishing ltd.
* 2021 Tango für mein rothaariges Mädchen (saksa) (alk. Punatukkaiselle tytölleni, 2013), Antium Verlag
* 2023 Lilli ja metsik jalgratas (Viro) (alk. Lilli ja villi polkupyörä, 2022), Lector Publishing ltd.
* 2023 Ліллі та дикий велосипед (Ukraina) (alk. Lilli ja villi polkupyörä, 2022), Lector Publishing ltd.

### Elämäkerrat
* 2020 Juhamatti - Elämä on hyvä, Lector Kustannus Oy, 2020. 

## Lähteet

## Aiheesta muualla
* Juha Mäntylän kotisivut 
* Helemi, Lapuan historiallinen tietokanta 
* Lukukeskus
* Pohjanmaan kirjailijat
Juri Zaharevitš

**Juri Ivanovitš Zaharevitš** (; 8. tammikuuta 1963 Tverin alue, Venäjän SFNT) on urheilu-urallaan Neuvostoliittoa edustanut entinen painonnostaja, olympiavoittaja, maailman- ja euroopanmestari. Zaharevitš voitti urallaan olympiakultaa, kolme maailmanmestaruutta sekä neljä euroopanmestaruutta. Lisäksi hän teki  urallaan 35 eri maailmanennätystä. 

## Urheilu-ura
### Uran alku
Zaharevitš aloitti painonnoston harjoittelun 10-vuotiaana, Viktor Naumenkovin valmennuksessa. Hän sijoittui toiseksi vuoden 1981 Neuvostoliitonmestaruuskilpailuissa, lisäksi hän voitti hopeaa sekä euroopan-että maailmanmestaruuskilpailuissa. Hän kilpaili painoluokassa alle 90 kiloa. 

#### Loukkaantuminen
Vuonna 1983 Zaharevitš loukkasi vasemman kätensä Unkarissa käydyssä kilpailussa, yrittäessään tempaista 197.5kg. Lääkärit onnistuivat korjaamaan kyynärpään ja Zaharevitš palasi kilpailemaan seuraavana vuonna voittaen euroopanmestaruuden, samalla Zaharevitš siirtyi kilpailemaan painoluokkaan alle 110 kg. Zaharevitš ei kilpaillut Los Angelesin olympialaisissa Neuvostoliiton boikotin vuoksi. Euroopan-Mestaruuskilpailussa Zaharevitš kuitenkin  voitti Los Angelesin raskaansarjan kultamitalisti Norberto Oberburgerin 15 kg erolla.

### Soulin Olympialaiset
Zaharevitš kilpaili ensimmäistä kertaa olympialaisissa Soulissa vuonna 1988, voittaen kultamitalin. Hän teki lisäksi ensimmäisellä nostollaan uuden olympiaennätyksen tempauksessa nostettuaan 195 kg, seuraavalla nostollaan hän teki uuden maailmanennätyksen tempaistuaan 205 kg ja viimeisellä nostollaan hän korotti vielä ennätyksen lukemiin 210 kg. Zaharevitš kilpaili raskaassa sarjassa eli alle 110 kg. Painoluokkien muutoksien jälkeen maailmanennätys ei ole enää virallinen, mutta on olemassaan niin sanottuna historiallisena ennätyksenä. Lisäksi Zaharevitš teki yhteistuloksen maailmanennätyksen tuloksellaan 455 kg.

## Lähteet
Silvio Orlando

**Silvio Orlando** (s. 30. kesäkuuta 1957 Napoli) on italialainen näyttelijä. Hänet tunnetaan luonnenäyttelijänä, joka näyttelee usein yhtä tuotannon merkittävimmistä rooleista.

Orlando on lukuisten italialaisten elokuvaohjaajien luottonäyttelijä, kuten Nanni Morettin, Daniele Luchettin, Carlo Mazzacuratin sekä Gabriele Salvatores'n. Hän on näytellyt myös useissa televisiosarjoissa, kuten *[[The Young Pope – piru vai pyhimys]]* (2016).

## Valikoitu filmografia

* *[[Kamikazen - Ultima notte a Milano]]* (1987)
* *[[Palombella rossa]] *(1989)
* *[[Matilda (elokuva)|Matilda]]* (1990)
* *[[La settimana della sfinge]] *(1990)
* *[[Vicini di casa]] *(1991, TV-sarja)
* *[[The Yes Man|Il portaborse]] *(1991)
* *[[Un'altra vita]] *(1992)
* *[[Sud (film)|Sud]] *(1993)
* *[[Arriva la bufera]] *(1993)
* *[[Michele alla guerra]]* (1994)
* *[[La scuola]]* (1995)
* *[[La mia generazione]]* (1996)
* *[[Il cielo è sempre più blu]]* (1996)
* *[[I magi randagi - seconda uscita]]* (1996)
* *[[Vesna va veloce]] *(1996)
* *[[Ferie d'agosto]] *(1996)
* *[[Nirvana (elokuva)|Nirvana]] *(1997)
* *[[Auguri professore]]* (1997)
* *[[Aprile (film)|Aprile]]* (1998)
* *[[Figli di Annibale]]* (1998)
* *[[Fuori dal mondo]] *(1999)
* *[[Luce dei miei occhi]]* (2000)
* *[[Preferisco il rumore del mare]] *(2000)
* *[[Il consiglio d'Egitto]] *(2001)
* *[[Pojan huone]] *(2001)
* *[[Il bacio dell'orso]] *(2001)
* *[[El Alamein: The Line of Fire]] *(2002)
* *[[Il posto dell'anima]] *(2003)
* *[[Opopomoz]] *(2003)
* *[[Kaimaani (elokuva)|Kaimaani]] *(2006)
* *[[Caos calmo (film)|Caos calmo (Quiet Chaos)]] *(2008)
* *[[Il papà di Giovanna]] *(2008)
* *[[Many Kisses Later|Ex (Many Kisses Later)]]* *(2009)
* *La passione* (2010)
* *Missione di pace* (2011)
* *Un castello in Italia (A Castle in Italy)* (2013)
* *La Variabile Umana (The Human Factor)* (2013)
* *La sedia della felicità (The Chair of Happiness)* (2014)
* *Un Paese quasi perfetto* (2016)
* *The Young Pope – piru vai pyhimys'' (2016, TV-sarja)
Sinbadin uudet seikkailut

**Sinbadin uudet seikkailut** (engl. *The 7th Voyage of Sinbad*) on Nathan H. Juranin ohjaama brittiläis-yhdysvaltalainen fantasiaseikkailuelokuva vuodelta 1958. Pääosissa ovat Kerwin Mathews, Torin Thatcher, Kathryn Grant, Richard Eyer ja Alec Mango.

Elokuvan erikoistehosteista vastaa Ray Harryhausen. Tämän elokuvan myötä Harryhausen siirtyi hirviöelokuvista fantasiaan. Elokuvasta tuli sekä kaupallinen menestys että arvostelumenestys. Se oli myös Harryhausenin ensimmäinen värielokuva, ja siinä nähtävää Sinbadin ja luurangon välistä taistelua pidettiin Britanniassa liian pelottavana.

*Sinbadin uudet seikkailut* on ensimmäinen kolmesta Columbia Picturesin tuottamasta Sinbad-elokuvasta. Kaksi jälkimmäistä osaa ovat *[[Sinbad, merten sankari]]* (*The Golden Voyage of Sinbad*, 1973) ja *[[Sinbad ja tiikerinsilmä]]* (*Sinbad and the Eye of the Tiger*, 1977).

Elokuva perustuu arabialaisissa Tuhannen ja yhden yön saduista tunnetun Sindbad Merenkulkijan seikkailuihin. Elokuvan alkuperäisnimestä huolimatta siinä kuvattu Sinbadin retki ei perustu niinkään hänen seitsemänteen matkaansa, vaan tarinassa on enemmän yhteistä Sinbadin kolmannen ja viidennen retken kanssa.

## Juoni
Kun paha velho Sokurah on kutistanut prinsessa Parisan, Sinbadin täytyy ottaa tehtäväkseen etsiä hirviöiden saari parantaakseen prinsessan ja estääkseen sodan. Retkellään Sinbad kohtaa muun muassa jättimäisen Rok-linnun, lohikäärmeen ja kyklooppeja.

## Lähteet

## Aiheesta muualla
* 
*
Sinbad ja tiikerinsilmä

**Sinbad ja tiikerinsilmä** (engl. *Sinbad and the Eye of the Tiger*) on Sam Wanamakerin ohjaama brittiläis-yhdysvaltalainen fantasiaseikkailuelokuva vuodelta 1977. Pääosissa ovat Patrick Wayne, Taryn Power, Margaret Whiting, Jane Seymour ja Patrick Troughton. Elokuvan erikoistehosteista vastaa Ray Harryhausen.

Sinbad ja tiikerinsilmä on kolmas ja viimeinen Columbia Picturesin tuottamista Sinbad-elokuvista. Kaksi aiempaa osaa ovat *[[Sinbadin uudet seikkailut]]* (engl. *The 7th Voyage of Sinbad*, 1958) ja *[[Sinbad, merten sankari]]* (engl. *The Golden Voyage of Sinbad*, 1973).

Elokuva perustuu arabialaisissa Tuhannen ja yhden yön saduissa esiintyvän Sindbad Merenkulkijan seikkailuihin.

## Juoni

Sinbadin on toimitettava apinaksi muutettu prinssi Ademaspain maahan, jotta hänet voitaisiin palauttaa takaisin ihmismuotoon. Matkallaan hänen on taisteltava pahaa noitaa Zenobiaa, hänen poikaansa ja heidän taikuuttaan sekä useita häijynnäköisiä hirviöitä vastaan.

Vuoden 1984 videoesitteessa elokuvaa esitellään: ”Aito seikkailufilmi sinulle, joka pidät villeistä taistelukohtauksista ja värikkäistä efekteistä. Näe Sinbad, historian suurin seikkailija fantastisessa filmissä, joka on täynnä Ray Harryhausenin kuuluisia hirviöitä ja erikoisia tehokeinoja. Jännittävä elokuva, joka kuitenkin sopii koko perheelle.”

## Aiheesta muualla
*  (englanniksi)

## Lähteet

## Aiheesta muualla
*
Pirjo Puustjärvi

**Pirjo Helena Puustjärvi**, o.s. **Savolainen** (s. 17. tammikuuta 1955 Saarijärvi) on juristi, joka toimi Outokummun kaupunginjohtajana.  

Puustjärvi syntyi toimitusjohtaja Reijo Savolaisen ja kirjanpitäjä Elma Kemppaisen perheeseen. Hänen puolisonsa vuodesta 1976 on apulaisjohtaja Heikki Puustjärvi. Laulaja Anna Puu on heidän tyttärensä. Pirjo Puustjärvi tuli ylioppilaaksi 1974. Hän valmistui ylioppilasmerkonomiksi 1976 ja oikeustieteen kandidaatiksi Turun yliopistosta 1984. Puustjärvi toimi Pohjois-Karjalan Säästöpankin rahoituspäällikkönä 1986–1990, Outokummun kaupunginsihteerinä 1990–1997 ja Outokummun kaupunginjohtajana 1997–2008. Helsingin oikeusaputoimiston yleinen edunvalvoja hänestä tuli vuonna 2009.  

## Lähteet
Jaana Pöllänen

**Jaana Pöllänen** (s. 9. syyskuuta 1975 Maaninka) on suomalainen laulaja ja evankelista. Hän sijoitti toiseksi vuoden 2000 Tangokuningatar-kilpailussa. Pöllänen on opiskellut myös klassista musiikkia. Hänen äänialansa on mezzosopraano.

Pöllänen seurusteli vuosina 1994–2003 muusikko Risto Hiltusen (k. 2021) kanssa. Hänen nykyinen puolisonsa on muusikko Ville Uusitalo.

## Diskografia
**Kosketa minua Henki* (2009)
**Kuulen taivaan tiukujen soivan* (2010)
**Älä pelkää* (2013)
**Valoksi elämäsi polulle* (2016)

## Lähteet
Camila Mendes

**Camila Carraro Mendes** (s. 29. kesäkuuta 1994) on yhdysvaltalainen näyttelijä. Hänet tunnetaan parhaiten Veronica Lodgen roolista jännityssarjassa *[[Riverdale]]*.

Mendes seurusteli vuosina 2015–2017 Ian Wallacen kanssa. Pari erosi hyvissä väleissä. Vuonna 2018 Mendes seurusteli Victor Houstonin kanssa pari kuukautta, mutta erosivat. Tämän jälkeen Mendes seurusteli vastanäyttelijänsä Charles Meltonin kanssa. Pari erosi loppuvuodesta 2019. Mendes seurustelee nykyisin valokuvaaja Grayson Vaughanin kanssa.

## Lapsuus ja nuoruus
Mendes syntyi Charlottesvillessä Virginiassa,  brasilialaisille vanhemmille nimeltä Gisele ja Victor Mendes. Hänen äitinsä on kotoisin Porto Alegresta, Rio Grando do Sulista, hänen isänsä on brasiliasta. Hän on muuttanut 16 kertaa kasvaessaan mutta vietti isoimman ajan lapsuudestaan Floridassa, missä hän kävi American Heritage School Plantationissa. 10-vuotiaana hän asui Brasiliassa vuoden. 

Toukokuussa 2016 Mendes valmistui Cole Sprousen kanssa taidekoulusta New York University Tisch School of the Arts. 

## Ura
Mendesin ensimmäinen näyttelijäntyö oli mainostaa IKEAA.

Mendes näytteli 2016 lukion toisen vuoden opiskelijana Veronica Lodgena The CW teinidraamassa Riverdale, kumouksellisessa osassa Archie kirjaa.  Mendes edusti Carson Kolker organisaatiota, myöhemmin muuttui CAA.

Mendes ilmestyi MensHealth-lehden kanteen joulukuussa 2017 ja Cosmopolitaan helmikuussa 2018. Hän teki elokuvadebyytin elokuvassa *[[The New Romantic]],* joka julkaistiin SXSW Festivaaleilla maaliskuussa 2018. Samana kuukautena Mendes alkoi näytellä *The Perfect Datea* Laura Maranon ja Matt Walshin kanssa.  Elokuva ilmestyi Netflixiin 12. huhtikuuta 2019. 

## Filmografia

## Palkinnot ja ehdokkuudet

## Lähteet
Kesäparalympialaiset 2024

**Kesäparalympialaiset 2024** olivat Pariisissa, Ranskassa 28. elokuuta – 8. syyskuuta 2024 järjestetyt XVII kesäparalympialaiset.

Kilpailujen mitalitilaston kärkimaat olivat Kiina, joka saavutti 94 kultamitalia, 76 hopeaa ja 50 pronssia, Iso-Britannia 49 kullalla, 44 hopealla ja 31 pronssilla sekä Yhdysvallat 36 kullalla, 42 hopealla ja 27 pronssilla.

## Lähteet

## Aiheesta muualla
* Virallinen kisasivusto 
* Official website of the Paralympic Movement
The Undisputed Truth (albumi)

**The Undisputed Truth** on yhdysvaltalaisen samannimisen yhtyeen The Undisputed Truthin esikoisalbumi. Albumi julkaistiin vuonna 1971. Se sijoittui muun muassa Billboard 200 -musiikkilistan 43. sijalle ja Top Soul Albums -listan seitsemännelle sijalle. 

## Kappaleet
#You Got the Love I Need (Barrett Strong, Norman Whitfield) – 2.57
#Save My Love for a Rainy Day (Norman Whitfield, Roger Penzabene) – 3.50
#California Soul (Nickolas Ashford, Valerie Simpson) – 3.45
#Aquarius (Galt McDermot, Gerome Ragni, James Rado) – 2.39
#Ball of Confusion (That’s What the World Is Today) (Barrett Strong, Norman Whitfield) – 10.20
#Smiling Faces Sometimes (Barrett Strong, Norman Whitfield) – 3.05
#We’ve Got a Way Out Love (Holland-Dozier-Holland) – 2.55
#Since I’ve Lost You (Barrett Strong, Norman Whitfield) – 3.10
#Ain’t No Sun Since You’ve Been Gone (Cornelius Grant, Norman Whitfield, Simon May) – 2.42
#I Heard It Through the Grapevine (Barrett Strong, Norman Whitfield) – 2.51
#Like a Rolling Stone (Bob Dylan) – 6.30

## Arvostelut
*AllMusic: 

## Lähteet
Reformipuolue (Islanti)

**Reformipuolue** () on islantilainen liberaalipuolue, joka perustettiin vuonna 2016 sen kannattajien erottua Itsenäisyyspuolueesta. Eron syynä oli Islannin vuonna 2015 kaatunut kansanäänestys maan EU-jäsenyydestä.  Puolue sai vuoden 2021 vaaleissa Islannin parlamenttiin, Alltingiin, viisi edustajaa.

Puolue kannattaa vapaita markkinoita, euron käyttöönottoa, EU:n jäsenyyttä sekä laajaa kansainvälistä yhteistyötä ilmastonmuutoksen torjunnassa. 

## Vaalimenestys
Puolue osallistui ensimmäisiin vaaleihinsa vuonna 2016, jolloin sille osoitettiin vaalikirjaimeksi, joita puolueet ja listat käyttävät mm. logoissaan, C.

## Lähteet

## Aiheesta muualla
* Reformipuolue
Qutb al-Din Aibak

**Qutb al-Din Aibak** (1150–1210) oli Delhin sulttaanikunnan ja Intian muslimivallan perustaja ja Delhiä hallinneen orjadynastian ensimmäinen sulttaani. Ennen Delhin perustamista hän oli Ghuridien sulttaani Mu'izz ad-Dinin sotajoukkojen komentaja.

## Elämäkerta

Aibak oli alkujaan orjasotilas, eli mamelukki. Hän syntyi Turkestanissa ja hän oli turkkilaista syntyperää. Hänet vietiin lapsena orjaksi sulttaanin palvelukseen, missä hän kyvykkäänä johtajana ja sotilaana kohosi merkittävään asemaan. Ghuridien valtakunta vakiinnutti valtansa nykyisen Pakistanin alueella 1170- ja 1180-luvuilla, minkä jälkeen ghuridit jatkoivat sotaretkiään kohti Intiaa. 1190-luvulla ghuridien armeija hyökkäsi ensin pohjoisintialaisten radžputien hallitsemien valtakuntien kimppuun, minkä jälkeen sotaretket jatkuivat kohti Delhiä. 1200-luvun alkuun mennessä suuri osa Intian pohjoisista osista oli muslimien vallassa. Delhin valtauksen jälkeen Aibak nimitettiin ghuridien Pohjois-Intian alueiden kuvernööriksi.

Ghuridien sulttaani Mu'izz ad-Din murhattiin vuonna 1206. Hänellä ei ollut poikaa, minkä jälkeen valtakunta jaettiin uskollisen Aibakin ja Muhammadin veljenpojan Ghiyathin kesken. Sulttaanin kuoltua Aibak oli edelleen teknisesti katsoen orja. Hän nosti vaikutusvaltaansa naimalla ghaznavidiprinsessan. Mu'izz ad-Din oli jäänyt viimeiseksi kaikkien ghuridien suvun jäsenten tunnustamaksi sulttaaniksi, joten Aibak huomasi pian olevansa omillaan. Aibak julistautui Delhin hallitsijaksi ja perusti Delhin sulttaanikunnan vuonna 1206, jolloin hänestä tuli Delhin ensimmäinen muslimisulttaani. Aibak ei ehtinyt hallita montaa vuotta, hän kuoli vuonna 1210.

## Perintö
Aibakin johtaman sulttaanikunnan asema oli aluksi tukala, mutta sen onnistui vakiinnuttaa asemansa seuraavien vuosikymmenten aikana. Lopulta sulttaanikunnasta kasvoi Pohjois-Intian valtakunnista merkittävin. Aibakin perintönä Delhiin rakennettiin Qutub Minar, joka toimi muslimien voitonmerkkinä hinduista saavutetuista voitoista. Hän oli suvaitsematon muita uskontoja kohtaan ja hindutemppeleitä tuhottiin ja tilalle rakennettiin moskeijoita. Hän oli hyvä diplomaatti ja sotilas, mutta hallitsijana hän ei ollut kokenut. Maata hallittiin sotilasvoimin ja hallinto ei ollut vakaa. Delhi ei myöskään Aibakin aikana täysin pystynyt irtautumaan muslimiaatelin vaikutusvallasta. Aibakin jälkeen Delhin sulttaaniksi nousi hänen vävynsä Iltutmiš, lyhytaikaisen sulttaani Aram Šahin valtakauden jälkeen.

## Lähteet
Face to Face with the Truth

**Face to Face with the Truth** on yhdysvaltalaisen yhtyeen The Undisputed Truthin toinen albumi. Albumi julkaistiin vuonna 1972. Kuten yhtyeen edellisenkin albumin, myös tämän albumin tuotti kokonaan Norman Whitfield.

*Face to Face with the Truth* sijoittui Billboard 200 -musiikkilistan sijalle 114. ja *[[Billboard|Billboardin]]* Top Soul Albums -musiikkilistan sijalle 16.

## Kappaleet
#You Make Your Own Heaven and Hell Right Here on Earth (Barrett Strong, Norman Whitfield) – 6.50
#What It Is? (Barrett Strong, Norman Whitfield) – 4.57
#Medley: Ungena Za Ulimwengu (Unite The World)/Friendship Train (Barrett Strong, Norman Whitfield) – 8.50
#Superstar (Remember How You Got Where You Are) (Barrett Strong, Norman Whitfield) – 2.56
#Take Me In Your Arms and Love Me (Cornelius Grant, Roger Penzabene, Barrett Strong) – 3.52
#Don’t Let Him Take Your Love from Me (Barrett Strong, Norman Whitfield) – 5.25
#What’s Going On (Marvin Gaye, Al Cleveland, Renaldo Benson) – 9.21

## Arvostelut
*AllMusic: 

## Lähteet
Talviparalympialaiset 2022

**Talviparalympialaiset 2022** olivat Pekingissä Kiinassa 4.–13. maaliskuuta 2022 järjestetyt XIII talviparalympialaiset.

Pekingissä järjestettiin myös vuoden 2008 kesäparalympialaiset ja se oli ensimmäinen kaupunki, joka on isännöinyt sekä kesä- että talviparalympialaiset. Ne olivat kaikkiaan toiset Kiinassa järjestetyt paralympialaiset. 2022 talviolympialaisten ja -paralympialaisten virallinen logo julkaistiin joulukuussa 2017.

## Valintaprosessi
Talviparalympialaisten pitopaikka päätettiin 31. heinäkuuta 2015 Malesian Kuala Lumpurissa. Kilpailujen järjestäjäksi oli kaksi hakijaa:

## Lajit
Pekingin talviparalympialaisissa 2022 ratkaistiin 78 kultamitalia 6 lajissa.
*
*
*
*
*
*

### Kalenteri

## Kilpailupaikat

Jäälajit kilpaillaan Pekingissä, alppihiihtotapahtumat tullaan kilpailemaan Yanqingissa ja Zhangjiakoussa järjestetään lumilautailu- ja maastohiihtotapahtumat.

### Peking
*Olympic Green
**Pekingin kansallinen stadion – avajaiset ja päättäjäiset
**Pekingin kansallinen vesiurheilukeskus – pyörätuolicurling
**National Indoor Stadium – kelkkajääkiekko
**Olympiakylä
*China National Convention Center – lehdistökeskus

### Yanqing
*National Alpine Skiing Centre – alppihiihto
*Olympiakylä

### Zhangjiakou
*National Biathlon Centre – ampuma- ja maastohiihto
*Genting Snow Park – lumilautailu
*Zhangjiakou Medals Plaza – mitaliseremoniat
*Olympiakylä

Lähteet:

## Osallistujamaat
Vuoden 2022 talviparalympialaisiin on toistaiseksi varmistanut osallistumisen 46 maata ja 564 urheilijaa. Azerbaidžan, Israel ja Puerto Rico osallistuivat ensimmäistä kertaa talviparalympialaisiin, lisäksi Liechtenstein palasi talviparalympialaisiin sitten vuoden 1994, Viro vuoden 2002 ja Latvia vuoden 2006 jälkeen. Venäjä ei saanut valtiona osallistumislupaa vuoden 2022 paralympialaisiin valtiojohtoisen dopingjärjestelmän takia, ja se suljettiin yhdessä Valko-Venäjän kanssa kokonaan kilpailuista Venäjän hyökkättyä Ukrainaan.

**Aasia**
*
*
*
*
*
*

**Amerikka**
*
*
*
*
*
*
*

**Eurooppa**
*
*
*
*
*
*
*
*
*
*
*


*
*
*
*
*
*
*
*
*
*


*
*
*
*
*
*
*
*
*
*

**Oseania**
*
*

## Huomautukset

## Lähteet

## Aiheesta muualla
* Virallinen kisasivusto  
* Official website of the Paralympic Movement
The Undisputed Truth

**The Undisputed Truth** oli yhdysvaltalainen 1970-luvun rhythm and bluesin ja psykedeelisen soulmusiikin yhtye, jonka tuottaja Norman Whitfield perusti. Yhtyeen alkuperäisjäseniä olivat myös Billie Calvin, Brenda Evans ja Joe Harris. Calvin ja Evans lähtivät yhtyeestä vuonna 1973, jolloin heidät korvasivat Tyrone ”Lil Ty” Barkley, Tyrone ”Big Ty” Douglas, Virginia ”Vee” McDonald sekä Calvin ”Doc” Stephenson. The Undisputed Truth jätti Motown-levy-yhtiön ja siirtyi Whitfieldin Whitfield Records -levy-yhtiölle vuonna 1975. Douglas ja McDonald jättivät yhtyeen, jolloin Yvonne Stevens liittyi yhtyeeseen. 1970-luvun lopun kokoonpano koostui usein Whitfieldin toisen yhtyeen Rose Roycen jäsenistä. Joe Harris, Melvin Stewart, Marcy Thomas ja Lloyd Williams olivat jäsenet, jotka esiintyivät The Undisputed Truthin viimeisellä albumilla. 

## Diskografia
### Albumit

*

## Lähteet
Téra

**Téra** on kaupunkikunta ja Téran departementin hallinnollinen keskus Tillabérin alueella Nigerissä. Se sijaitsee lähellä Burkina Fason rajaa 170 kilometriä Tillabérista maanteitse länteen. Kunnassa on 86&nbsp;329 asukasta (vuonna 2017, arvio).

## Maantiede ja ilmasto
Téran kunnan pinta-ala on 2&nbsp;380 neliökilometriä. Se rajoittuu pohjoisessa Bankilarén, idässä Dargolin ja Kokoroun ja etelässä Diagouroun maalaiskuntiin sekä lännessä Burkina Fasoon. Kunnan läpi virtaa Nigerin sivujoki Dargol, joka on Téran kohdalla padottu tekojärveksi.

Seutu kuuluu Sahelin ilmastovyöhykkeeseen. Vuotuinen sademäärä on 250–400 millimetriä. Sadekausi kestää kesäkuusta lokakuuhun.

## Asutus
Kuntaan kuuluu kuusi kaupunginosaa, 19 hallintokylää ja 121 pikkukylää tai leiripaikkaa. Yli 70 % väestöstä asuu maaseutuympäristössä. Alle 15-vuotiaita on lähes 49 %. Naapurikuntien asukkaita muuttaa Téraan, kun taas paikallinen nuoriso hakeutuu töihin Niameyhin ja naapurimaihin.

Suurin etninen ryhmä ovat songhait. Heidän lisäkseen kunnassa asuu gurmia, fulbeja, tuaregeja, hausoja, moseja sekä muutamia arabeja ja joruboja.

## Historia
Alueen ensimmäiset asukkaat olivat suullisen perinteen mukaan gurmia. Nimi *Téra* perustuu gurman kielen ’sammakkoa’ tarkoittavaan sanaan. Paikkakunta on perustettu vuoden 1600 tienoilla Songhain valtakunnan hajoamisen jälkeen. Ranskan siirtomaa-aikana vuodesta 1891 lähtien Téra kuului Dorin sotilasalueeseen, vuodesta 1900 Sayhin ja vuodesta 1919 jälleen Ylä-Voltan Doriin. Vuonna 1927 se liitettiin Nigerin Tillabérin piiriin. Térasta tuli arrondissementin keskus vuonna 1964 ja kaupunkikunta vuonna 1988. Nykyinen kuntajako on vuodelta 2002.

## Liikenne, talous ja palvelut
Téran kautta kulkee Niameysta Malin rajalle johtava maantie, josta haarautuu tie Burkina Fason Doriin. Matkaa Niameyhin on 180 kilometriä.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, lehmänpapu, durra, maissi, vihannekset ja hedelmät. Kotieläimiä ovat naudat, lampaat, vuohet, kamelit, aasit, hevoset ja siipikarja. Lisäksi harjoitetaan pienimuotoista kalastusta, keräilyä, käsityöammatteja ja kaupankäyntiä.

Kunnassa toimii lukuisia alakouluja, viisi yläkoulua sekä yhdistetty yläkoulu ja lukio. Terveyspalvelut käsittävät terveysasemia ja piirisairaalan. Kunnassa on sähkö- ja puhelinverkot.

## Lähteet
Nathaniel Mellors

**Nathaniel Mellors** (s. 1974 Doncaster, Yorkshire, Englanti) on englantilainen taiteilija ja muusikko.

## Elämä ja työ
Hän on opiskellut taidetta University of Oxfordissa, Royal College of Art -koulussa Lontoossa sekä Rijksakademie van beeldende kunsten -koulussa Amsterdamissa.

Mellors on tunnettu teoksista joissa yhdistellään veistoksia, psykedeelistä teatteria ja absurdia ja satiirista elokuvaa. Mellorsin tuotanto sisältää installaatioita, veistoksia, elokuvia, videoita, musiikkia, performansseja, kollaaseja, maalauksia sekä kriittisiä kirjoitelmia.

Vuoden 2017 Venetsian biennaalin Suomen paviljonkiin Mellors teki yhdessä Erkka Nissisen kanssa The Aalto Natives -nimisen installaation joka sisältää sekä videoita että tilassa liikkuvia elementtejä. Teos sekä sitä täydentävät neljä muuta teosta ovat näytteillä Kiasmassa keväällä 2018.

## Lähteet
Iltutmiš

**Šams al-Din Iltutmiš** oli Delhin sulttaanikunnan sulttaani vuosina 1211–1236 ja valtakuntaa hallinneen orjadynastian kolmas hallitsija.

Iltutmiš oli orjadynastian perustajan Qutb al-Din Aibakin tavoin taustaltaan orja. Hän oli turkkilaista syntyperää ja hän oli kotoisin Keski-Aasiasta. Hänet myytiin lapsena orjaksi ja hänen tiensä johti Delhiin, missä Aibak osti hänet. Iltutmiš osoittautui lahjakkaaksi soturiksi ja johtajaksi. Aibak teki hänestä vävynsä naittamalla tälle tyttärensä.

Aibakin kuoltua vuonna 1210 valtaan nousi aluksi Aram Šah, jonka sukulaisuussuhde Aibakiin on epäselvä. Hän oli kuitenkin tehoton hallitsija ja Delhin ylimystö ei hyväksynyt häntä hallitsijana. Maata uhkasi sisällissodan vaara ja Delhin ylhäisö pyysi Iltutmishia puuttumaan asiaan. Iltutmišin joukot voittivat Aram Šahin Delhin lähistöllä käydyssä taistelussa ja Aram Shah luultavasti surmattiin. Tämän valta ehti kestää vain kahdeksan kuukautta.

Iltutmiš onnistui hallintokaudellaan torjumaan mongolien hyökkäyksen ja hänen onnistui vakiinnuttamaan Delhin valta suuressa osassa Pohjois-Intiaa.

Iltutmišin vanhin poika kuoli ennen häntä, ja hänen toinen poikansa Firuz osoittautui heikoksi hallitsijaksi. Tämän lyhyen valtakauden jälkeen valtaan nousi Iltutmišin tytär Raziya.

## Lähteet
Casey Cott

**Casey Morton Cott** (s. 8. elokuuta 1992 Michigan, Yhdysvallat) on yhdysvaltalainen näyttelijä. Hän on näytellyt muun muassa Kevin Kellerin roolissa jännityssarjassa *[[Riverdale]]*. Hänen isoveljensä on Broadway-näyttelijä Corey Cott.   

## Nuoruus ja koulutus
Cott syntyi vuonna 1992 ja oli perheen keskimmäinen lapsi. Hänen isänsä Rick Cott on sijoituspäällikkö ja entinen ilmavoimien taistelija, hänen äitinsä on Lori Cott. Cott kasvoi Chagrin Fallasissa Ohiossa nuoremman siskonsa ja veljensä kanssa. Hän kävi Chagrin Falls High Schoolin.Hän opiskeli Bostonin yliopisto kaksi vuotta, ennen kuin päätti siirtyä opiskelemaan näyttelemistä. Hän  valmistui vuonna 2016 Carnegie Mellon School of Dramasta. Hänen isoveljensä on Broadway-näyttelijä Corey Cott.

## Ura

Cott aloitti näyttelijänuransa ohiolaisessa teatterissa muun muassa näytelmissä *[[Bloody Bloody Andrew Jackson]]* ja *[[Romeo ja Julia]]*. Siirryttyään kouluun Pittsburghiin hän alkoi osallistua alueen teatteriesityksiin ja näytteli samalla yliopiston teatterissa. Hän esiintyi Pittsburghissa vuoden 2014 tuotannossa *Parade* New Hazlett -teatterissa. Elokuussa 2016 hän näytteli Mosesta ensi-illassa Stephen Schwartzin musiikkiprojektissa *[[The Prince of Egypt]]issä* Bay Street -teatterissa.

Cott näytteli Kevin Kelleriä jännityssarjassa Riverdale , joka perustuu Archie Comicsin hahmoihin. Hän tuli sarjaan mukaan toisella kaudella.

Vuoden 2018 SXSW festivaaleilla Cott ilmoitti tulevasta roolistaan elokuvassa *[[The Mascot]],* jonka ohjaajaksi oli nimetty Matthew Perkins. Vuonna 2025 elokuvan tuotanto oli kuitenkin seisahduksissa. Vuonna 2018 Cott osallistui elokuvaan *All the Little Things We Kill,* jossa hän näytteli Trever Olssonia.

## Elokuvat

## Televisio

## Lähteet

## Aiheesta muualla

*
KJ Apa

**Keneti James "KJ" Fitzgerald Apa**  (s. 17. kesäkuuta 1997 Auckland, Uusi-Seelanti) on uusiseelantilainen näyttelijä. Hän on näytellyt muun muassa Archie Andrewsin roolissa television jännityssarjassa *[[Riverdale]]*.

## Varhainen elämä
Apa syntyi Aucklandissa. Hänen vanhempansa ovat Keneti ja Tessa Apa (o.s. Callander). Hänen isänsä on samoalainen ja on Moata'a-nimisen kylän päällikkö Samoassa. Apan äiti on uusiseelantilainen. Hänellä on kaksi vanhempaa sisarta. Apa kävi lukiota King´s collegessa Aucklandissa ennen näyttelemisen aloittamista.

## Ura
Apa näytteli vuosina 2013–2015 Kane Jenkinsiä uusiseelantilaisessa saippuasarjassa *[[Shortland Street]]*. Vuonna 2016 Apa alkoi näytellä Archie Andrewsia CW-draamasarjassa nimeltä *Riverdale*. Rooliin oli neljän kuukauden ajan etsitty sopivaa näyttelijää.

Apa näytteli vuonna 2017 teiniä Ethan Montgomeryä komedia-draamassa *[[A Dog's Purpose]]*. Se esitettiin televisiossa samana päivänä kuin *Riverdale*. Apa sai seuraavaksi elokuvaroolikseen Klan Lawleyn korvaamisen elokuvassa *[[The Hate U Give]]*. Apa näyttelee myös Griffiniä Netflixin elokuvassa *[[The Last Summer]]* (2019).

## Yksityiselämä
Apan setä on rugby union -pelaaja ja -valmentaja Michael Jones.

## Filmografia
### Elokuvat

### Televisio

## Palkinnot ja ehdokkuudet

## Lähteet

## Aiheesta muualla

*
Petollinen suunnitelma

**Petollinen suunnitelma** () on yhdysvaltalainen John Landisin ohjaama crazyhuumoria edustava rikosaiheinen komediaelokuva, joka sai ensi-iltansa vuonna 1998.

## Näyttelijät

Lähde: 

## Lähteet
Ashleigh Murray

**Ashleigh Monique Murray** (s. 18. tammikuuta 1988, Kansas City, Missouri, Yhdysvallat) on yhdysvaltalainen näyttelijä. Hän on näytellyt muun muassa Josie McCoyn roolissa jännityssarjassa Riverdale.

## Ura
Vuonna 2016 Murray aloitti näytellä roolia the CW:n jännityssarjassa Riverdale näytellen Josie McCoytä, 

Murray tähditti ja esitti nimiosassa Netflixin elokuvassa *[[Deidra & Laney Rob a Train]]* vuonna 2017. Elokuva esitettiin maailman ensi-illassa Sundancen elokuvajuhlissa 23. tammikuuta 2017. Se julkaistiin Netflxsissä 17. maaliskuuta 2017. 

Vuonna 2017 ilmoitettiin, että Murray esittää MGM musikaalissa uudelleen tehdyssä *[[Valley Girl|Valley Girlissa]]* Loryniä.Hän myös alkoi näytellä The CW jännitysarjassa Riverdalessa teinilaulajana Josie McCoy. 

Helmikuussa 2019 ilmoitettiin, että Murray muuttaisi hänen rooliaan Josie McCoyna osaksi Riverdalen jatko-osaa. 

## Filmography

## Lähteet

## Aiheesta muualla
 
* 
*
Alasyaion

**Alasyaion** (, ) oli antiikin aikainen kaupunki ja kaupunkivaltio (*polis*) Eliissä Kreikassa.

Alasyaionin tarkempaa sijaintipaikkaa ei tunneta. Sen oletetaan sijainneen Pisatiksen ja Amfidolian rajalla. Strabonin mukaan Alasyaion oli sama paikka kuin Homeroksen *[[Ilias|Iliaan]]* laivaluettelossa mainittu *Aleisios* (myös *Alesios*, *Aleision*, *Alesion*).

Myöskään Alasyaionin historiasta ei tiedetä oikeastaan mitään sen olemassaolon lisäksi. Kreikkalaisessa mytologiassa kaupungin perustaja ja eponyymi heeros oli Alesios, Skilluksen tai Gargettoksen poika. Kaupunki kuului ainakin osan historiastaan oletettavasti Eliin poliksen alaisuuteen sille alisteisena poliksena.

Kaupungin kansalaisesta käytettiin etnonyymiä *Alasyeus* ().

## Lähteet
ISO 3166-2:TW

**ISO 3166-2:TW** on ISO-standardointijärjestön standardi, joka määrittää geokoodit Kiinan tasavallalle eli Taiwanille. ISO 3166-2:TW on ISO 3166-2 -standardin osajoukko, joka määrittää 13 piirikunnan, kolmen piirikuntatason kaupungin ja kuuden itsehallinnollisen kunnan koodit.

Koska Kiinan kansantasavalta katsoo Taiwanin olevan yksi maakunnistaan, sillä on myös ISO 3166-2:CN -standardin mukainen koodi `CN-TW`.

## Koodit

Koodin ensimmäinen osa on ISO 3166-1 -standardin mukainen Taiwanin maakoodi ”TW”. Toinen osa on aluekohtainen kolmikirjaiminen tunnus.

## Katso myös

* ISO 3166-2, lähdetaulukko kaikille alueellisille koodeille
* ISO 3166-1, lähdetaulukko kaikille maakoodeille, jota käytetään esimerkiksi verkkotunnusten päätteissä

## Lähteet
Atarneus

**Atarneus** (, myös *Atarna*, ) oli antiikin aikainen kaupunki ja kaupunkivaltio (*polis*) Aioliissa nykyisen Turkin alueella. Se sijaitsi lähellä nykyistä Dikiliä. 

## Maantiede

Atarneus sijaitsi Aioliissa, mutta luetaan joskus myös osaksi Myysiaa. Se sijaitsi lähellä Lesboksen saaren vastaista rannikkoa, ja sen kautta kulki tie Adramyttionista Kaikoksen tasangolle. Atarneuksen kaupunkivaltion hallussa olleen alueen kooksi on arvioitu noin 200–500 neliökilometriä.

## Historia

Kaupungin alkuperäinen nimi lienee ollut juuri *Atarneus*, mutta myöhemmin se tunnettiin ennen kaikkea nimillä *Atarna*, *Atarnea* ja *Aterne*.
Herodotos kertoo, että Kyyros antoi Atarneuksen alueen Khioksen asukkaille näiden luovutettua hänelle lyydialaisen Paktyeen vuonna 547/546 eaa. Stefanos Byzantionlainen yhdisti Atarneuksen Homeroksen mainitsemaan Tarneen, mutta mahdollisesti perusteettomasti. Atarneuksen väestö koostui ilmeisesti suuren osan kaupungin historiaa osaksi kreikkalaisista ja osaksi ei-kreikkalaisista eli barbaareista. Kaupungin kansalaisesta käytettiin etnonyymiä *Atarneus* () ja *Atarneitēs* ().

Persialaiset voittivat Miletoksen tyrannin Histiaioksen Joonian kapinan aikaan Malenessa Atarneuksen alueella, ja vangitsivat tämän. Myöhemmin kaupunkia asuttivat Khioksesta karkotetut demokraatit, jotka tekivät sieltä hyökkäyksiä kotisaarelleen ainakin vuonna 409 eaa. 300-luvun eaa. puolessa välissä kaupungin tyrannina toimi Hermias, joka oli Aristoteleen ystävä ja appi. Kaupunki löi omaa hopea- ja pronssirahaa 300-luvulta eaa. lähtien.

Pausaniaan mukaan Atarneusta kohtasi sama onnettomuus kuin Myusta, toisin sanoen se täytyi hylätä lähivesistöissä lisääntyneiden sääskien määrän vuoksi. Epäselväksi kuitenkin jää, mistä tämä johtui, koska kaupungit sijaitsivat melko kaukana toisistaan. Atarneus kuitenkin ilmeisesti hylättiin, eikä se ollut enää olemassa Pliniuksen aikana.

## Rakennukset ja löydökset

Atarneus on ollut ympäröity muurein, joista on säilynyt joitakin jäänteitä. Ne on ajoitettu 500–400-luvuille eaa. Kaupungin paikalta on löydetty myös 300-luvulle eaa. ajoitettujen rakennusten raunioita sekä saman ajan keramiikkaa.

## Lähteet
Eteonos

**Eteonos** (, ) eli **Skafai** (, ) oli antiikin aikainen kaupunki ja kaupunkivaltio (*polis*) Boiotiassa Kreikassa.

Eteonos sijaitsi Boiotian Parasopiassa lähellä Skolosta ja Tanagran alueen rajaa. Kaupungin tiedetään olleen rakennettu kukkulalle, mutta sillä ei ilmeisesti ollut muureja. Kaupungin tarkempaa sijaintipaikkaa ei kuitenkaan tiedetä.

Varhaisin maininta Eteonoksesta on Homeroksen *[[Ilias|Iliaan]]* laivaluettelossa, jossa se esiintyy yhtenä boiotialaisista kaupungeista, joka lähetti laivoja Troijan sotaan. Kaupungin kansalaisesta käytettiin etnonyymiä *Eteōnios* ().  Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Peloponnesolaissodan alkupuolella noin 431 eaa. (tai 426–424 eaa.) Eteonos yhdistettiin Thebaan (*sympoliteia*), ja kaupungin väestö muutti sinne. Kaupunki perustettiin uudelleen sodan jälkeen noin vuonna 400 eaa., ja sen nimi muuttui Skafaiksi ilmeisesti tuossa vaiheessa. 

## Lähteet
Makynea

**Makynea** (, myös *Makynia/Makyna/Makyneia*, , ) oli antiikin aikainen kaupunki ja kaupunkivaltio (*polis*) Aitoliassa Kreikassa. Se sijaitsi nykyisen Nafpaktían kunnan alueella vajaan kilometrin pohjoiseen nykyisestä Makýneian (aiempi Káto Mammáko) kylästä. 

## Maantiede

Makynia sijaitsi Antirrhionin niemen länsipuolella ja Tafiassos-vuoren itärinteen juurella lähellä Aitolian rannikkoa ja Patraksenlahden pohjoisrantaa. Näin se sijaitsi lähellä Aitolian ja Ozolian Lokriin rajaa. Pliniuksen mukaan lähellä sijaitsi Makynion-vuori. Sillä on saatettu viitata johonkin Tafiassoksen osaan. Makynean kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. 

## Historia

Strabonin mukaan Makynea perustettiin sen jälkeen, kun doorilaiset olivat valloittaneet Peloponnesoksen niin kutsutussa doorilaisvalloituksessa. Runoilija Arkhytas Amfissalainen kutsui kaupunkia Ozolian lokrien kaupungiksi. Se mainitaan myös Alkaios Messeneläisen epigrammissa. 400-luvulle eaa. tultaessa kaupungista oli tullut osa Aitoliaa. 

Makynea on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Sen tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Kaupungin kansalaisesta käytettiin etnonyymiä *Makyneus* ().

Káto Mammákon kylä nimettiin Makýneiaksi antiikin aikaisen kaupungin mukaan vuonna 1980.

## Rakennukset ja löydökset

Makynean paikalla on joitakin jäänteitä muurein ympäröidystä asutuksesta. Jäänteet on ajoitettu 300–200-luvuille eaa. Kaupungista on löydetty muun muassa kreikkalainen teatteri, joka sijaitsi kaupunginmuurien ulkopuolella.

## Lähteet
Medeon (Boiotia)

**Medeon** () eli **Foinikis** () oli mykeneläisaikainen ja antiikin aikainen kaupunki Boiotiassa Kreikassa. Se sijaitsi nykyisen Alíartos-Thespiéen kunnan alueella noin seitsemän kilometriä itään nykyisestä Moúlkionin kylästä. 

Medeon sijaitsi Boiotiassa Kopais-järven etelärannalla ja Foinikion-vuoren juurella. Vuoresta se sai myöhemmän nimensä *Foinikis*. Suhteellisen lähellä kaupungista lounaaseen sijaitsi Onkhestos, ja lännempänä järven rannalla sijaitsi Haliartos. Boiotian Medeonia ei tule sekoittaa Fokiin Medeoniin.

Medeon oli olemassa jo mykeneläisellä pronssikaudella. Varhaisin maininta kaupungista on Homeroksen *[[Ilias|Iliaan]]* laivaluettelossa, jossa se esiintyy yhtenä boiotialaisista kaupungeista, joka lähetti laivoja Troijan sotaan. Strabon kuvaa kaupungin olleen antiikin aikana Haliartoksen kaupunkivaltion alaisuudessa.

## Lähteet

## Aiheesta muualla
Farai (Boiotia)

**Farai** (, ) oli antiikin aikainen kaupunki ja kaupunkivaltio (*polis*) Boiotiassa Kreikassa.

Farai sijoitetaan yleensä nykyisen Chalkídan kunnan alueelle noin kaksi kilometriä etelään nykyisestä Paralía Avlídoksesta. Sijaintipaikka on kuitenkin epävarma. Farain kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. 

Farain historiasta ei tiedetä paljoakaan. Kaupungin tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Kaupunki on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Kaupunki muun muassa löi omaa hopearahaa 400-luvulta eaa. ja pronssirahaa 300-luvulta eaa. lähtien. 

## Lähteet
ISO 3166-2:CN

**ISO 3166-2:CN** on ISO-standardointijärjestön standardi, joka määrittää geokoodit Kiinalle. ISO 3166-2:CN on ISO 3166-2 -standardin osajoukko, joka määrittää 23 maakunnan, viiden autonomisen alueen, neljän itsehallinnollisen kaupungin ja kahden erityishallintoalueen (Hongkong ja Macao) koodit.

## Koodit

Koodin ensimmäinen osa on ISO 3166-1 -standardin mukainen Kiinan maakoodi ”CN”. Toinen osa on aluekohtainen kaksikirjaiminen tunnus.

Lisäksi Kiinan alueista oma ISO 3166-2 -koodinsa on Hongkongilla (`HK`), Macaolla (`MO`) ja Taiwanilla (`TW`).

## Katso myös

* ISO 3166-2, lähdetaulukko kaikille alueellisille koodeille
* ISO 3166-1, lähdetaulukko kaikille maakoodeille, jota käytetään esimerkiksi verkkotunnusten päätteissä

## Lähteet
Mende

**Mende** voi viitata seuraaviin:

* Mende, kaupunki Lozèren departementissa Ranskassa
* Menden arrondissementti, arrondissementti Ranskassa
* Mende, antiikin aikainen kaupunki Pallenen niemellä nykyisellä Chalkidikín niemimaalla Kreikassa
* mendet, Sierra Leonessa ja Liberiassa asuva kansa
* mende, Sierra Leonessa puhuttu kieli
* Mende, sukunimenä:
** Bernhard Mende (1937–2004), saksalainen kenraaliluutnantti, Saksan ilmavoimien komentaja 1994–1997
** Erich Mende (1916–1998), saksalainen poliitikko, varaliittokansleri 1963–1966.
Sane (Akte)

**Sane** () oli antiikin aikainen kaupunki ja kaupunkivaltio (*polis*) Akten niemellä nykyisin Chalkidikína tunnetulla niemimaalla Kreikassa. Se sijaitsi nykyisen Aristotéliin kunnan alueella lähellä nykyistä Metóchi Agíou Pávlouta. 

## Maantiede

Sane sijaitsi Akten eli nykyisen Áthoksen niemen pohjoisosan kapean kohdan länsirannikolla eli Singoksenlahden rannalla. Niemi luettiin antiikin aikana osaksi Traakiaa, ei Khalkidikea, sillä viimeksi mainittu alue käsitti antiikin aikana vain osan siitä myöhemmin nimensä saaneesta Chalkidikín niemimaasta. Sanen kaupunkivaltion hallussa olleen alueen kooksi on arvioitu noin 25–100 neliökilometriä. Kaupunkia ei tule sekoittaa toiseen Saneen lännempänä Pallenen niemellä eli nykyisellä Kassándran niemellä.

## Historia

Thukydideen mukaan Sane oli joonialainen Androksen perustama siirtokunta. Plutarkhoksen mukaan sen asuttivat Khalkiin ja Androksen asukkaat yhdessä. Kaupungin kansalaisista käytettiin etnonyymejä *Sanios* (), *Sanaios* () ja *Sēnaios* (). 

Sanen tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Klassisella kaudella noin 454–414 eaa. Sane kuului Ateenan johtamaan Deloksen meriliittoon. Spartalaiset hyökkäsivät kaupunkiin peloponnesolaissodassa vuonna 424 eaa., mutta eivät saaneet sitä vallattua. Sanea ei mainita enää hellenistisellä kaudella, joten se saatettiin yhdistää lähelle perustettuun Uranopoliin kaupunkiin tai Akanthokseen.

## Rakennukset ja löydökset

Antiikin lähteiden perusteella Sane on ollut ympäröity muurein. Muureista on ollut kaupungin paikalla joitakin jäänteitä ainakin vielä 1800-luvulla. Nykyisen Néa Ródan kylän läheltä on löydetty mahdollisesti Sanen alaisuuteen kuuluneen pyhäkön rauniot.

## Lähteet
Sane (Pallene)

**Sane** () oli antiikin aikainen kaupunki ja kaupunkivaltio (*polis*) Pallenen niemellä nykyisin Chalkidikína tunnetulla niemimaalla Kreikassa. Se sijaitsi nykyisen Kassándran kunnan alueella lähellä nykyistä Sanín (Sánin) kylää. 

## Maantiede

Sane sijaitsi Pallenen eli nykyisen Kassándran niemen länsirannikolla Poteidaian ja Menden kaupunkien välissä. Niemi luettiin antiikin aikana osaksi Traakiaa, ei Khalkidikea, sillä viimeksi mainittu alue käsitti antiikin aikana vain osan siitä myöhemmin nimensä saaneesta Chalkidikín niemimaasta. Kaupunkivaltion hallussa olleen alueen kooksi on arvioitu noin 25–100 neliökilometriä. Kaupunkia ei tule sekoittaa toiseen Saneen idempänä Akten niemellä eli nykyisellä Áthoksen niemellä.

## Historia

Sane tunnetaan pääasiassa Herodotokselta, joka mainitsee sen Menden ohella ja sanoo sen osallistuneen laivoilla ja joukoilla Kserkseen sotaretkeen persialaissodissa vuonna 480 eaa. Pallenen Sanen mainitsevat myös Strabon ja Pomponius Mela, millä perusteella sitä ei tarvitse olettaa samaksi kaupungiksi kuin Akten Sane, vaikka tätäkin on joskus esitetty. Kaupungin kansalaisista käytettiin etnonyymejä *Sanios* (), *Sanaios* () ja *Sēnaios* (). 

Sanen paikalta nykyisen Sanín kylän läheltä on löydetty jäänteitä asutuksesta geometrisella ja arkaaisella kaudella. Tämä lisäksi kaupungin arvioidaan olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Deloksen meriliittoon 400-luvulla eaa. kuulunut Sane tulkitaan yleensä Akten Saneksi.

## Lähteet
Thiers

**Thiers** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 42 kilometriä departementin pääkaupungista Clermont-Ferrandista itään, Durollejoen varrella. Durolle on Allierjoen sivujoki.

Thiers on keskiaikainen kaupunki, joka on jaettu ylä- ja alakaupunkiin. Yläkaupungin kapeiden ja kaltevien katujen varrella on vanhoja keskiaikaisia puutaloja, kuten *Château du Pirou*. Romaaninen Saint-Genès’n kirkko on rakennettu 1000-luvulla. Yläkaupungilta on näkymät Chaîne des Puys’n vulkaanisten kukkuloiden ketjuun sekä Limagne'n tasangolle.

Thiersin kaupungissa on pitkät perinteet puukkojen ja aterimien valmistuksessa. Tehtaat rakennettiin alakaupunkiin Durollejoen varrelle, jonka vesivoimaa ne hyödynsivät. Yhdessä vanhoista tehtaista sijaitsee nykytaiteenmuseo *Creux de l'Enfer*. Kaupungissa järjestetään joka kevät suuret *Coutellia* -veitsimessut.


Tiedosto:Pedde du Coin des Hasards in Thiers (1).jpg|Château du Pirou
Tiedosto:Église_Saint-Genès.jpg|Saint-Genès’n kirkko
Tiedosto:Creux_de_l'enfer.jpg|Creux de l'Enfer -nykytaiteenmuseo


## Lähteet

## Aiheesta muualla

*Coutellia
Naulokhon

**Naulokhon** (, myös *Naulokhos*, , ) oli antiikin aikainen kaupunki ja kaupunkivaltio (*polis*) Jooniassa nykyisen Turkin alueella. Se sijaitsi Joonian rannikolla noin viisi kilometriä Prienestä länsilounaaseen, nykyisen Atburgazın paikalla Aydınin maakunnassa. Nykyisin alue on Maiandros (nyk. Menderes) -joen suiston liettymisen seurauksena useita kilometrejä sisämaassa.

Naulokhon oli Prienen poliksen satama ja saattoi olla sen alaisuudessa. Prienen lakattua olemasta noin 391/390 eaa. Naulokhon saattoi toimia prieneläisten poliksena siihen saakka, kunnes kaupunki perustettiin uudelleen. Naulokhon löi omaa pronssirahaa 300-luvulla eaa.

Naulokhonin polista ei tule sekoittaa Smyrnan lähellä sijainneeseen Naulokhoniin, joka tunnetaan myös nimellä *Palaia Smyrna* ().

## Lähteet
Valdeblore

**Valdeblore** on kunta Kaakkois-Ranskassa Alpes-Maritimesin departementissa Provence-Alpit-Rivieran alueella. Sen sijaitsee noin 70 kilometriä Nizzasta pohjoiseen.

Kunnassa sijaitseva hiihtokeskus La Colmiane on yksi Meri-Alppien vanhimmista. Se on perustettu vuonna 1931. Hiihtokeskuksessa on kolmekymmentä kilometriä laskettelurinteitä, jotka sijaitsevat 1500 - 1800 metrin korkeudella merenpinnan yläpuolella.

## Lähteet

## Aiheesta muualla
Susan Landale

**Susan Landale** on brittiläinen urkuri. Hän valmistui Edinburghin yliopistosta ja lähti sitten opiskelemaan Pariisiin André Marchalin johdolla. Hän on työskennellyt muun muassa Pariisin Pyhän Yrjön anglikaanisessa kirkossa. Lisäksi hän on Royal Academy of Musicin professori. Hän on esiintynyt solistina lukuisien johtavien orkestereiden kanssa ja levyttänyt muiden muassa Olivier Messiaenin, Louis Viernen, Charles Tournemiren sekä César Franckin tuotantoa. Landale voitti ensimmäisen palkinnon ensimmäisessä St Albansin kansainvälisessä urkukilpailussa.

## Lähteet

## Aiheesta muualla
* Viralliset sivut
Cambridge Analytica

**Cambridge Analytica** oli brittiläinen yhtiö. Se markkinoi itseään konsulttiyhtiönä, joka analysoi sosiaalisen median dataa ja etsi kohderyhmiä, joille kohdentaa haluttua viestintää.

Yhtiö sai huomiota kansainvälisessä mediassa, kun paljastui sen käyttäneen noin 87 miljoonan Facebook-käyttäjän tietoja liittyen Donald Trumpin presidentinvaalikampanjaan ja Britannian brexit-kampanjaan.

Yhtiö ilmoitti 2. toukokuuta 2018 lopettavansa toimintansa. Asiakkaiden määrä on vähentynyt yrityksen saaman huomion vuoksi, ja yritys hakeutuu konkurssiin. Useat yrityksen työntekijät siirtyvät Emerdataan.

## Lähteet

## Aiheesta muualla
* Yrityksen verkkosivusto